ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1929/97 υποβολή: Salvador Garriga Polledo (PPE) προς την Επιτροπή (4 Iουνίου 1997)

Θέμα: Διεύρυνση της Ευρωπαϊκής Ένωσης

Είναι συμβατό με τη Συνθήκη της Ενωσης, που έχει υπογραφεί από τα 15 κράτη μέλη, το να τεθεί ο στόχος της διεύρυνσης υπεράνω εκείνου της επίτευξης της οικονομικής και κοινωνικής συνοχής;

Απάντηση της κ. Wulf Mathies εξ ονόματος της Επιτροπής (3 Ιουλίου 1997)

Η ενίσχυση της οικονομικής και κοινωνικής συνοχής αναφέρεται μεταξύ των στόχων που ακολουθεί η Κοινότητα βάσει του άρθρου 2 της συνθήκης ΕΚ και του τίτλου ΧΙV της ιδίας συνθήκης στα άρθρα της 130Α έως Ε.

Εξάλλου, η συνθήκη σχετικά με την Ευρωπαϊκή Ένωση στο άρθρο 0 αναφέρει ότι «Κάθε κράτος μέλος μπορεί να ζητήσει να γίνει μέλος της Ένωσης.... Οι όροι της αποδοχής και οι προσαρμογές τις οποίες συνεπάγεται η εν λόγω αποδοχή όσον αφορά τις συνθήκες στις οποίες βασίζεται η Ένωση, αποτελούν αντικείμενο συμφωνίας μεταξύ των κρατών μελών και του αιτούντος κράτους....».

Όπως προκύπτει από την τελευταία διεύρυνση (με την Αυστρία, Σουηδία και Φινλανδία το 1995), η αρχή της ενίσχυσης της οικονομικής και κοινωνικής συνοχής που ορίζεται στο άρθρο 2 καθώς και οι λεπτομέρειες εφαρμογής της που καθορίζονται στα άρθρα 130Α έως Ε πρέπει να εφαρμοσθούν στις μελλοντικές χώρες που θα προσχωρήσουν στην Ένωση, σύμφωνα με τις λεπτομέρειες εφαρμογής που πρέπει να συμφωνηθούν στις συνθήκες προσχώρησης.
ΓΡΑΠΤΗ ΕΡΩΤΗΣΗ E-1529/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1996 έως το Δεκέμβριο 1996 στο κράτος του Ζάαρλαντ (Γερμανία)

Για ποια μέτρα χορηγήθηκαν το έτος 1996 κοινοτικές ενισχύσεις προς το Ζάαρλαντ και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις Ε-1528/97 και Ε-1529/97 (25 Σεπτεμβρίου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2171/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός περί νέων τροφίμων 258/97 - απαιτήσεις σε προσωπικό ελέγχου

1. Υπάρχει προσωπικό για την εφαρμογή των διαφόρων μέτρων ελέγχου, ή πρέπει να εξευρεθεί;

2. Χρειάζονται ειδικά μέτρα κατάρτισης του προσωπικού;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2030/97 υποβολή: Susan Waddington (PSE) προς την Επιτροπή (13 Iουνίου 1997)

Θέμα: Task force «Πληροφόρηση» - δράσεις για τις γυναίκες

Από το συνολικό ποσό της δαπάνης που διατέθηκε το 1996 για δραστηριότητες πληροφόρησης με επίκεντρο τη γυναίκα τί ποσό και τί ποσοστό του συνολικού ποσού έλαβε το καθένα από τα δεκαπέντε κράτη μέλη;

Απάντηση του κ. Οreja εξ ονόματος της Επιτροπής (30 Ιουλίου 1997)

Το συνολικό ποσό της δαπάνης που διατέθηκε το 1996 για δραστηριότητες πληροφόρησης με επίκεντρο τη γυναίκα ανήλθε σε 1.579.367 ΕCU. Από αυτά, τα 1.420.862 ΕCU (89,96%) δαπανήθηκαν για τη χρηματοδότηση κεντρικών δραστηριοτήτων προς όφελος όλων των κρατών μελών, οπότε είναι αδύνατον να υπολογισθεί μεμονωμένα το ποσό που δαπανήθηκε για καθένα από τα κράτη μέλη χωριστά.

Τα υπόλοιπα 158.505 ΕCU δαπανήθηκαν από τις αντιπροσωπείες της Επιτροπής στα κράτη μέλη για εξειδικευμένη πληροφόρηση των γυναικών, ως εξής:

>TABLE>
ΓΡΑΠΤΗ ΕΡΩΤΗΣΗ E-2211/97 υποβολή: Anita Pollack (PSE) προς την Επιτροπή (30 Iουνίου 1997)

Θέμα: Forum για την τεχνολογία περιβάλλοντος

Πότε προτίθεται η Επιτροπή να θεσπίσει την καθιέρωση αυτού του φόρουμ την οποία το Κοινοβούλιο ζητεί από το 1994; Ποιά είναι τα εμπόδια στα οποία θα πρέπει να αποδοθεί η καθυστέρηση;

Απάντηση της κ. Bjerregaard εξ ονόματος της Επιτροπής (23 Ιουλίου 1997)

Η Επιτροπή παραπέμπει στις προηγούμενες απαντήσεις που έδωσε στις γραπτές ερωτήσεις του Αξιοτίμου Μέλους του Κοινοβουλίου για το ίδιο θέμα με στοιχεία Ε-956/97 ((ΕΕ C 322 της 28.10.1996 )) και Ε-3672/96 ((ΕΕ C 138 της 5.5.1997 )) με τις οποίες εξήγησε τις δράσεις που έχουν αναληφθεί για το θέμα των περιβαλλοντικών τεχνολογιών και της δημιουργίας απασχόλησης. Η Επιτροπή επί του παρόντος προπαρασκευάζει ανακοίνωση για την απασχόληση και το περιβάλλον και διοργάνωσε από κοινού με το Κοινοβούλιο διάσκεψη για το θέμα αυτό στις 26-27 Μαΐου 1997. Η ανακοίνωση θα αφορά συγκεκριμένες πτυχές της ασκούμενης πολιτικής (μέθοδοι τόνωσης καθαρών ή πράσινων επενδύσεων και δημιουργία θέσεων απασχόλησης) καθώς και τεχνικές πτυχές (μέθοδοι αξιολόγησης και διάδοσης δεδομένων για τις καθαρές και τις βέλτιστες διαθέσιμες τεχνολογίες και τις βέλτιστες πρακτικές).

Επί του παρόντος η Επιτροπή δεν έχει πεισθεί ότι η δημιουργία ενός νέου φόρουμ, όπως προτείνει το Κοινοβούλιο, θα αποτελούσε τον πλέον αποδοτικό τρόπο για να τονωθούν οι τεχνολογίες του περιβάλλοντος και η δημιουργία θέσεων εργασίας.
ΓΡΑΠΤΗ ΕΡΩΤΗΣΗ E-2220/97 υποβολή: Gιrard Caudron (PSE) προς την Επιτροπή (30 Iουνίου 1997)

Θέμα: Κατανομή των σχεδίων που χρηματοδοτούνται στο πλαίσιο του προγράμματος MEDA

Όλοι γνωρίζουμε πόσο μεγάλη σημασία έχει το πρόγραμμα αυτό για την οικονομική ανάπτυξη της Μεσογείου, που αποτελεί βασικό παράγοντα για την προαγωγή της ειρήνης στην περιοχή.

Επομένως, όλοι πρέπει να χαιρόμαστε για την ύπαρξη και την ανανέωση του προγράμματος αυτού, έστω και εάν, από ορισμένες απόψεις, τα διατιθέμενα δημοσιονομικά κονδύλια μπορεί να φαίνονται ανεπαρκή σε σχέση με τη σημασία του προγράμματος.

Πρέπει να σημειωθεί ότι κατά την εφαρμογή της θέσης Β7-705 του προϋπολογισμού δίδεται προτίμηση στα προγράμματα που δεν προβλέπουν επανάληψη ή ανανέωσή τους 7 η πολιτική αυτή συμβάλλει ασφαλώς στο να χρηματοδοτούνται όσο το δυνατόν περισσότερα προγράμματα και να μετέχουν όσο το δυνατόν περισσότεροι οργανισμοί, αλλά παράλληλα δημιουργεί ορισμένες δυσκολίες για τους μη κυβερνητικούς οργανισμούς οι οποίοι δεν μπορούν, εξ αιτίας του κανόνα αυτού, να εξασφαλίζουν τη συνέχεια των προσπαθειών τους.

Θα ήταν διατεθειμένη η Επιτροπή να εξετάσει τη δυνατότητα να διατίθεται μεγαλύτερο μερίδιο από τον προϋπολογισμό του MEDA για την υποστήριξη οργανισμών δοκιμασμένων στην πράξη και με καλή γνώση της τοπικής πραγματικότητας;

Απάντηση του κ. Marin εξ ονόματος της Επιτροπής (29 Ιουλίου 1997)

62 δράσεις αποτέλεσαν αντικείμενο κοινοτικών χρηματοδοτήσεων στο πλαίσιο του προγράμματος «Meda για τη δημοκρατία» του 1996. Οι δικαιούχοι χώρες ήταν το Μαρόκο, η Αλγερία, η Τυνησία, η Αίγυπτος, η Ιορδανία, ο Λίβανος, τα παλαιστινιακά εδάφη και το Ισραήλ, (ιδίως υπό το πρίσμα των ισραηλινο-παλαιστινιακών σχέσεων), η Κύπρος και η Τουρκία. Λαμβανομένου υπόψη του αριθμού των χωρών τις οποίες αφορά, είναι αναπόφευκτο το πρόγραμμα αυτό να μη χρηματοδοτήσει μια ποικιλία προγραμμάτων.

Αφενός, είναι πράγματι σκόπιμο να δοθεί προτεραιότητα στα προγράμματα δράσεων που παρουσιάζουν φορείς καταξιωμένοι από τις δραστηριότητές τους για την προώθηση της δημοκρατίας και των δικαιωμάτων του ανθρώπου στη Νότια και Ανατολική Μεσόγειο. Θα ήταν χρήσιμο, απ' αυτήν την άποψη, ένας φορέας να εξακολουθήσει να επωφελείται από τις επιδοτήσεις της Κοινότητας εφόσον η αξιολόγηση των χρηματοδοτούμενων δράσεων είναι θετική.

Αφετέρου, το κονδύλι Β7-705 έχει επίσης ως στόχο να ενθαρρύνει τη συμμετοχή όσο το δυνατόν περισσότερων οργανώσεων και να συμβάλει έτσι στην ανάπτυξη της κοινωνίας των πολιτών στις τρίτες μεσογειακές χώρες.

Στην εκτέλεση του προγράμματος MEDA, η Επιτροπή προσπαθεί να διατηρήσει μια ισορροπία μεταξύ αυτών των δύο στόχων.
ΓΡΑΠΤΗ ΕΡΩΤΗΣΗ E-1994/97 υποβολή: Roy Perry (PPE) προς την Επιτροπή (9 Iουνίου 1997)

Θέμα: Περιφερειακές πολιτικές

Ερωτάται η Επιτροπή:

- ποίο είναι το ποσό από τα διαρθρωτικά ταμεία της Ευρωπαϊκής Ενώσεως το οποίο χορηγείται στις νήσους της Ευρώπης και

- ποίες κατοικημένες νήσοι δεν λαμβάνουν πόρους από τα διαρθρωτικά ταμεία της ΕΕ;

Aπάντηση της κας Wulf-Mathies εξ ονόματος της Επιτροπής (22 Ioυλίου 1997)

Το ποσό που καθορίζεται ειδικά και χορηγείται στις νήσους της Κοινότητας βάσει των κοινοτικών πλαισίων στήριξης (ΚΠΣ) και των ενιαίων εγγράφων προγραμματισμού (DOCUP) του στόχου 1 όσον αφορά την περίοδο 1994-1999 είναι της τάξης των 7.000 εκατ. ECU, εκ των οποίων σχεδόν το ήμισυ προορίζεται για την ανάπτυξη των περιφερειακών περιοχών. Περίπου 2.300 εκατ. ECU χορηγούνται στη Σαρδηνία και στη Σικελία, ενώ στις ελληνικές νήσους ((Κρήτη, Βόρειο Αιγαίο, Νότιο Αιγαίο, Ιόνιοι Νήσοι. )) και την Κορσική χορηγήθηκαν αντίστοιχα 900 εκατ. ECU και 300 εκατ. ECU. Ορισμένες άλλες νήσοι (π.χ. Shetland, Orkney και Western Isles στη Σκωτία, Rugen στη Γερμανία) απολαύουν επίσης πόρους από τα διαρθρωτικά ταμεία βάσει του στόχου 1 χωρίς να αποτελούν αντικείμενο ειδικού εγγράφου προγραμματισμού που επιτρέπει τον ακριβή καθορισμό των εν λόγω ποσών. Άλλες νήσοι είναι επίσης, εξ ολοκλήρου ή εν μέρει, επιλέξιμες στους στόχους 2, 5β και 6, αλλά και στην εν λόγω περίπτωση, είναι αδύνατον να καθορισθούν οι πόροι οι οποίοι χορηγούνται πραγματικά, δεδομένου ότι ο προγραμματισμός πραγματοποιείται σε περιφερειακό επίπεδο.

Στα εν λόγω ποσά πρέπει να προστεθούν τα προγράμματα των κοινοτικών πρωτοβουλιών που εφαρμόζονται στις εν λόγω περιοχές και ιδίως αυτά της κοινοτικής πρωτοβουλίας (ΚΠ) REGIS, τα οποία αντιπροσωπεύουν 600 εκατ. ECU όσον αφορά την περίοδο 1994-1999 και έχουν ως σκοπό την ανάπτυξη συμπληρωματικών ενεργειών στις ενέργειες των ΚΠΣ και DOCUP, στις περιφερειακές περιοχές της Κοινότητας. Υπάρχει επίσης μία ΚΠ INTERREG Σαρδηνία και Κορσική που είναι της τάξης των 35 εκατ. ECU για την εν λόγω περίοδο και η οποία έχει ως στόχο την εφαρμογή των ενδοπεριφερειακών ενεργειών συνεργασίας μεταξύ των δύο αυτών περιοχών. Τέλος, οι περισσότερες από τις ΚΠ (LEADER, ADAPT, ΑΠΑΣΧΟΛΗΣΗ, PME, URBAN, PESCA) εφαρμόζονται στις εν λόγω περιοχές (εκτός από τις εξωπεριφερειακές περιοχές) αλλά είναι δύσκολο να καθορισθεί το ποσό που τις αφορά, διότι ορισμένες από τις εν λόγω περιοχές απετέλεσαν αντικείμενο εθνικού προγραμματισμού.

Οι κατοικημένες νήσοι της Ένωσης, μη επιλέξιμες στους περιφερειακούς στόχους των περιφερειακών ταμείων, αφορούν πληθυσμό της τάξης των 2,9 εκατ. κατοίκων και το μεγαλύτερο μέρος του εν λόγω πληθυσμού ευρίσκεται στη Δανία.

Τα λεπτομερή ποσά που προορίζονται στις νήσους του στόχου 1 και ο κατάλογος των κατοικημένων νήσων, μη επιλέξιμων στους περιφερειακούς στόχους των διαρθρωτικών ταμείων, διαβιβάζονται απ' ευθείας στο Αξιότιμο Μέλος του Κοινοβουλίου και στην Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-1260/97 υποβολή: Quinνdio Correia (PSE) προς την Επιτροπή (2 Απριλίου 1997)

Θέμα: Καθυστερήσεις στις πληρωμές επιδοτήσεων στους παραγωγούς μπανάνας της Αυτόνομης Περιφέρειας της Μαδέρας

Πρόσφατες πληροφορίες αναφέρουν σημαντικές καθυστερήσεις στην πληρωμή κοινοτικών επιδοτήσεων στους παραγωγούς μπανάνας της Αυτόνομης Περιφέρειας της Μαδέρας.

- Θα μπορούσε άραγε η Επιτροπή να επιβεβαιώσει ότι πράγματι σημειώθηκαν αυτές οι καθυστερήσεις;

- Σε ποιά ημερομηνία και τι χρηματικά ποσά μερίμνησε η Επιτροπή να μεταφερθούν προκειμένου να καταβληθούν οι ως άνω επιδοτήσεις στους παραγωγούς;

Απάντηση του κ. Fischler εξ ονόματος της Επιτροπής (21 Απριλίου 1997)

Στο πλαίσιο της κοινής οργάνωσης αγορών στον τομέα των μπανανών, χορηγείται στις οργανώσεις παραγωγών της Κοινότητας, ενίσχυση για την αντιστάθμιση της απώλειας εισοδημάτων.

Η αντισταθμιστική ενίσχυση για ένα συγκεκριμένο έτος, υπολογίζεται κατά τους πρώτους μήνες του επομένου έτους, αφού συμπληρωθούν και ελεγχθούν τα ετήσια στοιχεία σχετικά με την εμπορία. Ορισμένα στοιχεία για το έτος 1996 παρουσιάζουν προβλήματα και απαιτούν συμπληρωματικές επαληθεύσεις. Για το λόγο αυτό, η προθεσμία καταβολής του υπολοίπου, που είχε καθοριστεί για τις 31 Μαρτίου, δεν κατέστη δυνατό να τηρηθεί. Στη φάση αυτή, δεν πρόκειται ωστόσο για τεράστια καθυστέρηση της πληρωμής. Εξάλλου, θα πρέπει να υπενθυμιστεί το γεγονός ότι, κατά τη διάρκεια του 1996, κατεβλήθησαν στις οργανώσεις παραγωγών προκαταβολές επί της αντισταθμιστικής ενίσχυσης.

Λαμβανομένων υπόψη των προβλημάτων που εκκρεμούν, η Επιτροπή δεν δύναται να διευκρινίσει ούτε το τελικό ύψος της ενίσχυσης ούτε την ακριβή ημερομηνία καθορισμού του. Εντούτοις, δύναται να παρασχεθεί κάποια ένδειξη σχετικά με το χρονοδιάγραμμα. Το σχέδιο κανονισμού για τον καθορισμό του ύψους της αντισταθμιστικής ενίσχυσης για το έτος 1996 θα έπρεπε να υποβληθεί στην επιτροπή διαχείρισης μπανανών κατά τα μέσα Απριλίου.
ΓΡΑΠΤΗ ΕΡΩΤΗΣΗ E-1962/97 υποβολή: Undine-Uta Bloch von Blottnitz (V) προς την Επιτροπή (9 Iουνίου 1997)

Θέμα: Εισαγωγή προστατευομένων ειδών της πανίδας από την Πολωνία στο Βέλγιο

Στις 12.2.1997 ήλθε στο φως, από μέλη της γερμανικής ομοσπονδιακής υπηρεσίας προστασίας των συνόρων, παράνομη μεταφορά ζώων, καθ' οδόν από την Πολωνία προς το Βέλγιο, μέσω Γερμανίας. Το φορτίο περιελάμβανε κυρίως καρδερίνες (Carduelis carduelis major - Σπίζα η ακανθοφάγος), μια σιβηρική υποομάδα του είδους του ευρωπαϊκού σπίνου. Ο μεταφορέας των πτηνών ήταν στην υπηρεσία Βέλγου εμπόρου.

1. Γνωρίζει η Επιτροπή το ανωτέρω περιστατικό;

Γνωρίζει η Επιτροπή ανάλογα περιστατικά; Της γνωστοποιούνται αυτομάτως και πραγματοποιεί σχετικές στατιστικές;

Εάν όχι, θα καταβάλει η Επιτροπή προσπάθειες για να λαμβάνει στο μέλλον πληροφορίες αυτού του τύπου, ώστε να μπορεί ενδεχομένως, στο πλαίσιο καταγγελιών ή παραβιάσεων των σχετικών διατάξεων της Συνθήκης, να προβαίνει σε ενέργειες κατά των εκάστοτε παρανομούντων κρατών μελών;

2. Θεωρεί η Επιτροπή ότι οι έλεγχοι που πραγματοποιούνται στα εξωτερικά και τα εσωτερικά σύνορα της Ευρωπαϊκής ώνωσης και στα σύνορα των κρατών μελών της επαρκούν για να εμποδίζονται με αποτελεσματικό τρόπο παράνομες μεταφορές προστατευομένων ειδών της πανίδας;

α) Εάν όχι, ποια συγκεκριμένα μέτρα θα λάβει η Επιτροπή για να εμποδίσει στο μέλλον παράνομες συναλλαγές αυτού του τύπου;

β) Σε ποιες ενέργειες έχει προβεί ή πρόκειται να προβεί η Επιτροπή ώστε να βοηθήσει τα γειτονικά προς την ΕΕ κράτη, τα οποία δεν είναι ακόμη ή θα καταστούν ίσως σύντομα μέλη της ώνωσης, να διαμορφώσουν και/ή να θέσουν σε εφαρμογή μια αποτελεσματική νομοθεσία περί προστασίας των διαφόρων ειδών της πανίδας;

Απάντηση της κας Bjerregaard εξ ονόματος της Επιτροπής (4 Αυγούστου 1997)

1. Η Επιτροπή έλαβε γνώση αυτής της υπόθεσης από τον τύπο, δεν έχει όμως λάβει καμία επίσημη κοινοποίηση επ'αυτού του θέματος. Στο κοινοτικό δίκαιο δεν προβλέπεται ότι τα κράτη μέλη πρέπει να πληροφορούν την Επιτροπή σε αυτές τις περιπτώσεις. Κατά συνέπεια, η Επιτροπή δεν τηρεί στατιστικά στοιχεία επ'αυτού του θέματος.

2. α) Η Επιτροπή δεν διαθέτει συγκεκριμένες πληροφορίες σχετικά με τους ελέγχους που διενεργούν εν προκειμένω τα κράτη μέλη στα εξωτερικά σύνορα της Κοινότητας. Όσον αφορά τους ελέγχους στα εσωτερικά σύνορα πρέπει να επισημανθεί ότι οι συστηματικοί έλεγχοι στα σύνορα δεν επιτρέπονται πλέον αφότου ολοκληρώθηκε η εσωτερική αγορά, την 1η Ιανουαρίου 1993. Ωστόσο, οι εθνικές αρχές έχουν τη διακριτική ευχέρεια να εκτελούν δειγματοληπτικούς ελέγχους.

β) Μετά την αίτηση προσχώρησης της Πολωνίας, η Επιτροπή συγκέντρωσε ορισμένες πληροφορίες σχετικά με το επίπεδο προσέγγισης της πολωνικής νομοθεσίας προς το κοινοτικό κεκτημένο. Όσον αφορά την οδηγία σχετικά με τα πτηνά προέκυψε ότι η πολωνική νομοθεσία προσεγγίζει πολύ την Κοινοτική. Το πρόγραμμα ενίσχυσης LIFE θα ήταν το πλέον ενδεδειγμένο για να υποστηριχθούν οι προσπάθειες αυτής της χώρας στον τομέα της προστασίας της φύσης.
ΓΡΑΠΤΗ ΕΡΩΤΗΣΗ E-0865/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Helios II

Σχετικά με το κονδύλιο του προϋπολογισμού Β3-4102: Helios II (ένταξη μειονεκτούμεντων ατόμων), ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ P-2552/97 υποβολή: Olivier Dupuis (ARE) προς την Επιτροπή (15 Iουλίου 1997)

Θέμα: Κίνα - ΣΓΠ

Στην έκθεσή του επί της «ανακοινώσεως της Επιτροπής για μία μακροπρόθεσμη πολιτική στις σχέσεις Κίνας - Ευρώπης» ( Έκθεση McMillan-Scott, A4-0198/97), το Κοινοβούλιο «καλεί την Επιτροπή να διερευνήσει το θέμα της αναγκαστικής εργασίας και της εργασίας στις φυλακές στην Κίνα, κατ' εφαρμογήν των άρθρων 9,10 και 11 των κανονισμών αριθ. 3281/94 ((ΕΕ L 348 της 31.12.1994, σελ. 1. )) και 1256/96 ((ΕΕ L 160 της 29.6.1996, σελ. 1. )) του Συμβουλίου σχετικά με το Σύστημα Γενικευμένων Προτιμήσεων».

Έχει ήδη αρχίσει να διερευνά το θέμα η Επιτροπή; Εάν ναι, πότε αναμένεται να διαβιβασθούν τα πορίσματά της στο Συμβούλιο; Σκέπτεται εξάλλου να ενημερώσει το Κοινοβούλιο για την εν λόγω διερεύνηση και σε ποια στιγμή και κατά ποιον τρόπο; Σε περίπτωση που η Επιτροπή δεν έχει αρχίσει ακόμα να διερευνά το θέμα αυτό, πότε πρόκειται να αρχίσει;

Εξετάζει η Επιτροπή το ενδεχόμενο, στο πλαίσιο της έρευνας αυτής, να επικαλεσθεί την πείρα των ειδικών οργανώσεων και, ειδικότερα, εκείνη της «Laograο Research Foundation»;

Απάντηση του κ. Marin εξ ονόματος της Επιτροπής (1 Αυγούστου 1997)

Η Επιτροπή γνωρίζει την έκθεση του κ. McMillan-Scott για την ανακοίνωση σχετικά με την μακροπρόθεσμη πολιτική των σχέσεων Κίνας και Ευρώπης. Έχει κυρίως λάβει υπό σημείωση το σημείο 42 της πρότασης απόφασης που επισυνάπτεται στην εν λόγω έκθεση, όπου ζητείται από την Επιτροπή να αρχίσει έρευνα σχετικά με την καταναγκαστική εργασία και την εργασία στις φυλακές στην Κίνα, σύμφωνα με τα άρθρα 9, 10 και 11 των κανονισμών του Συμβουλίου (ΕΚ) αριθ. 3281/94 και (ΕΚ) αριθ. 1256/96.

Η δουλεία (καταναγκαστική εργασία) και η εξαγωγή προϊόντων που κατασκευάζονται στις φυλακές (αλλά όχι η ίδια η εργασία στις φυλακές) συγκαταλέγονται μεταξύ των πρακτικών του άρθρου 9 των εν λόγω κανονισμών που μπορεί να επιφέρουν προσωρινή απόσυρση του δικαιώματος των γενικευμένων προτιμήσεων. Ωστόσο, το άρθρο 10 δεν παρέχει το δικαίωμα στην Επιτροπή να ανοίξει η ίδια την έρευνα που προβλέπεται στο άρθρο 11. Η δράση της Επιτροπής δεν μπορεί να αναληφθεί παρά μόνο όταν της απευθυνθεί καταγγελία δεόντως αιτιολογημένη από φυσικό ή νομικό πρόσωπο ή ένωση που δεν στερείται νομικής προσωπικότητας, που μπορεί να αποδείξει ότι έχει συμφέρον ως προς το μέτρο προσωρινής απόσυρσης. Η καταγγελία αυτή μπορεί να συνοδεύεται από κάθε κατάλληλο έγγραφο για την απόδειξη των ισχυρισμών που θα επιτρέπει στην Επιτροπή να εξετάσει το παραδεκτό της και να εκτιμήσει το αποδεκτό των ισχυρισμών που περιέχει. Ενημερωτικά, η Επιτροπή αναφέρει στο Αξιότιμο Μέλος του Κοινοβουλίου ότι ο φάκελος καταγγελίας, που προβάλλει πολλά επιχειρήματα, ο οποίος της υποβλήθηκε για την απόσυρση των προτιμήσεων έναντι της Βιρμανίας λόγω της καταναγκαστικής εργασίας, περιείχε περίπου 1.400 σελίδες πληροφόρησης και μαρτυριών. Όσον αφορά την απόφαση για την έναρξη έρευνας, αυτή λαμβάνεται, μετά από διαβούλευση των κρατών μελών στο πλαίσιο της επιτροπής γενικευμένων προτιμήσεων, μόνον όταν η Επιτροπή θεωρεί ότι υπάρχουν επαρκή αποδεικτικά στοιχεία που την δικαιολογούν.
ΓΡΑΠΤΗ ΕΡΩΤΗΣΗ E-2333/97 υποβολή: Johanna Maij-Weggen (PPE) προς την Επιτροπή (7 Iουλίου 1997)

Θέμα: Κατάσχεση βιβλίων στο Ουζμπεκιστάν

Σύμφωνα με την ολλανδική εφημερίδα «Dagblad» της 19ης Απριλίου 1997, η κυβέρνηση του Ουζμπεκιστάν προέβη στην κατάσχεση 25.000 βιβλίων που προορίζονταν για τους χριστιανούς της εν λόγω δημοκρατίας.

Είναι διατεθειμένη η Επιτροπή να ζητήσει τις σχετικές διευκρινίσεις από την κυβέρνηση του Ουζμπεκιστάν, κυρίως βάσει του άρθρου 2 της συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και του Ουζμπεκιστάν, το οποίο αναφέρεται στα ανθρώπινα δικαιώματα όπως περιγράφονται στην τελική Πράξη του Ελσίνκι του Χάρτη των Παρισίων;

Απάντηση του κ. Van den Broek εξ ονόματος της Επιτροπής (4 Σεπτεμβρίου 1997)

Η Επιτροπή δεν διαθέτει καμία πληροφορία σχετική με τα γεγονότα που εθίγησαν.

Η Επιτροπή δεν παρέλειψε να έρθει σε επαφή με τις αρχές του Ουζμπεκιστάν, αλλά μέχρι σήμερα, δεν εστάθη δυνατό να λάβει από αυτές καμία διευκρίνιση.
ΓΡΑΠΤΗ ΕΡΩΤΗΣΗ E-2449/97 υποβολή: Leen van der Waal (I-EDN) προς την Επιτροπή (16 Iουλίου 1997)

Θέμα: Εμπόδια στις δραστηριότητες του Συλλόγου για την προώθηση της Βίβλου στο Ουζμπεκιστάν

Σύμφωνα με πληροφορίες του Open Doors, ενός ιδρύματος των Κάτω Χωρών το οποίο προσφέρει βοήθεια σε καταδιωκόμενους χριστιανούς, κατασχέθηκαν περί τα τέλη Φεβρουαρίου περίπου 25.000 τεύχη της Καινής Διαθήκης από τις τελωνιακές αρχές του Ουζμπεκιστάν. Τα τεύχη της Βίβλου είχαν αποσταλεί από το ρωσικό και τουρκικό σύλλογο για την προώθηση της Βίβλου προς τον αντίστοιχο του Ουζμπεκιστάν. Τα τεύχη της Βίβλου κατασχέθηκαν μετά από γνωμοδότηση του Συμβουλίου του Ουζμπεκιστάν για θρησκευτικά ζητήματα. Στη συνέχεια ο Σύλλογος για την προώθηση της Βίβλου του Ουζμπεκιστάν έλαβε μια επιστολή από το Υπουργείο Εσωτερικών, με την οποία τον απειλούσε με κλείσιμο λόγω δραστηριοτήτων προσυλητισμού. Επίσης φαίνεται να έλαβε μια παρόμοια επιστολή και η 'Ενωση Βαπτιστών.

1. Μπορεί η Επιτροπή να επιβεβαιώσει τις πληροφορίες αυτές;

2. Συμμερίζεται η Επιτροπή την άποψη ότι η ενέργεια αυτή των αρχών του Ουζμπεκιστάν έρχεται σε αντίθεση με το διεθνώς αναγνωρισμένο δικαίωμα της ανεξιθρησκείας και τη Συμφωνία Εταιρικής Σχέσης και Συνεργασίας μεταξύ της ΕΕ και του Ουζμπεκιστάν, η οποία όμως πρέπει να κυρωθεί από τα κράτη μέλη και το ΕΚ;

3. Προτίθεται η Επιτροπή να ζητήσει από τις αρχές του Ουζμπεκιστάν να επιστρέψουν το συντομότερο δυνατόν τα τεύχη της Βίβλου στο Σύλλογο για την προώθηση της Βίβλου και να επιτρέψουν στην 'Ενωση των Βαπτιστών να λειτουργήσει ανεμπόδιστα;

Απάντηση του κ. Van den Broek εξ ονόματος της Επιτροπής (11 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2333/97 της κας Maij-Weggen ((βλέπε σελίδα 128. )).
ΓΡΑΠΤΗ ΕΡΩΤΗΣΗ E-1528/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1994 έως το Δεκέμβριο 1994 στο κράτος του Ζάαρλαντ (Γερμανία)

Για ποια μέτρα χορηγήθηκαν το έτος 1994 κοινοτικές ενισχύσεις προς το Ζάαρλαντ και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις Ε-1528/97 και Ε-1529/97 (25 Σεπτεμβρίου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.